**Številka: *545641-55/2019 / 1***

**Ljubljana, dne *10.07.2019***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog sklepa Sveta o stališču, ki se v imenu Evropske unije zastopa v Komisiji za ribištvo v zahodnem srednjem Atlantiku*

Naslov dokumenta v delovnem jeziku EU: *Proposal for a Council Decision on the position to be taken on behalf of the European Union in the Western Central Atlantic Fishery Commission*

Datum dokumenta: *10.07.2019*

Številka dokumenta: *11144/19*

Medinstitucionalna oznaka: *2019/0138(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *Predlog je v obravnavi na delovni skupini Sveta za notranjo in zunanjo ribiško politiko*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.24 - Delovna skupina za zunanjo ribiško politiko*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica; mag. Tanja Strniša, državna sekretarka; dr. Jože Podgoršek, državni sekretar*

**7. Roki**:

Predviden čas pričetka obravnave zadeve EU v institucijah EU: *julij 2019*

Predviden čas sprejema zadeve EU v institucijah EU: *druga polovica 2019*

Rok za odziv organa: *31.7.2019*

Rok za obravnavo na seji Vlade in njenih odborih: *25.7.2019*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Bojan Pahor*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za zunanje zadeve*

Kontaktna oseba organa: *mag. Jasmina Adem Grujič*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog sklepa Sveta o stališču, ki se v imenu Evropske unije zastopa v Komisiji za ribištvo v zahodnem srednjem Atlantiku - 11144/19, ki se glasi:*

*Republika Slovenija podpira Predlog sklepa Sveta o stališču, ki ga je treba zavzeti v imenu Evropske unije v Odboru za ribištvo v zahodnem srednjem Atlantiku.*

*Predlog sklepa Sveta ne zadeva slovenskega ribištva, saj slovenski morski gospodarski ribiči izvajajo ribolov le v severnem Jadranu.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Predlog sklepa Sveta se nanaša na stališče, ki se v imenu Unije zastopa na zasedanjih Odbora za ribištvo za zahodni srednji Atlantik (WECAFC) v obdobju 2019–2023 glede načrtovanega sprejetja nezavezujočih pripomb in ukrepov za upravljanje živih morskih virov.*

*Evropska unija je, tako kot Francija, Nizozemska, Španija in Združeno Kraljestvo članica Odbora za ribištvo za zahodni srednji Atlantik (WECAFC), ki je posvetovalni tehnični in regionalni organ za ribištvo Organizacije Združenih narodov za prehrano in kmetijstvo (FAO), ustanovljen na podlagi člena VI(2) ustanovne listine FAO. FAO upravlja in financira sekretariat WECAFC.*

*Glavne naloge WECAFC vključujejo spodbujanje, usklajevanje in pospeševanje znanstvenih raziskav, upravljanja ter dejavnosti, povezanih z ohranjanjem in upravljanjem živih morskih virov na območju pod njegovo pristojnostjo. WECAFC lahko poleg tega svojim članicam svetuje glede upravljanja, spremljanja, nadzora in opazovanja ribištva. Prav tako deluje za določitev znanstvene podlage za regulativne ukrepe, ki vodijo k ohranjanju in upravljanju morskih ribolovnih virov, in svetuje pri sprejemanju regulativnih ukrepov vlad članic.*

*Cilj WECAFC je z ustreznim upravljanjem ter razvojem ribištva in ribolovnih operacij spodbujati trajnostno izkoriščanje živih morskih virov na območju pod njegovo pristojnostjo.*

*Zasedanja WECAFC običajno potekajo vsaki dve leti. Unija ima kot članica pravico do sodelovanja in glasovanja. Odločitve WECAFC se sprejemajo z večino oddanih glasov, razen če v poslovniku ni določeno drugače.*

*V skladu s postopki, ki se uporabljajo za regionalne organizacije za upravljanje ribištva, se stališče, ki se v imenu Unije sprejme na letnih zasedanjih regionalnih organov za ribištvo, kot je WECAFC, določi po dvostopenjskem pristopu. S sklepom Sveta se določijo glavna načela in usmeritve stališča Unije na večletni osnovi, stališče pa se pred vsakoletnim zasedanjem prilagodi z delovnimi dokumenti Komisije, o katerih razpravlja delovna skupina Sveta.*

*Ta predlog sklepa vsebuje:*

*- splošna načela in usmeritve ob upoštevanju značilnosti WECAFC,*

*- na zahtevo držav članic določa standardni postopek za vsakoletno določanje stališča Unije,*

*- vključuje načela in usmeritve nove skupne ribiške politike, določene v Uredbi (EU) št. 1380/2013 Evropskega parlamenta in Sveta o skupni ribiški politiki, tudi ob upoštevanju ciljev iz sporočila Komisije o zunanji razsežnosti skupne ribiške politike,*

*- upošteva skupno sporočilo visokega predstavnika EU za zunanje zadeve in varnostno politiko ter Komisije z naslovom "Mednarodno upravljanje oceanov: prispevek EU k odgovornemu upravljanju oceanov" ter*

*- upošteva Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z naslovom "Evropska strategija za plastiko v krožnem gospodarstvu".*

*Čeprav sklepi WECAFC za njegove članice niso zavezujoči, pa akti, ki jih sprejme WECAFC, pomenijo akte, ki lahko odločilno vplivajo na vsebino ureditve, ki jo sprejme zakonodajalec Unije. Predvideni akt ne dopolnjuje ali spreminja institucionalnega okvira sporazuma.*

*Evropska unija si po potrebi prizadeva za podporo pri sprejetju naslednjih ukrepov WECAFC:*

*a) ukrepov za ohranjanje in upravljanje živih morskih virov na območju pristojnosti WECAFC na podlagi najboljšega razpoložljivega znanstvenega mnenja;*

*b) ukrepov za spremljanje, nadzor in opazovanje ribištva na območju pristojnosti WECAFC, tudi za preprečevanje dejavnosti nezakonitega, neprijavljenega in zakonsko neurejenega ribolova, odvračanje od njih in njihovo odpravljanje;*

*c) ukrepov za zmanjšanje negativnih učinkov ribolovnih dejavnosti in kmetijstva na morsko biotsko raznovrstnost in morske ekosisteme ter njihove habitate, vključno z ukrepi za zmanjšanje onesnaževanja morja in preprečevanje onesnaževanja s plastičnimi odpadki na morju ter zmanjšanje učinkov plastičnih odpadkov, ki so prisotni v morju, na morsko biotsko raznovrstnost in ekosisteme, zaščitnimi ukrepi za občutljive morske ekosisteme na območju pristojnosti WECAFC v skladu z Mednarodnimi smernicami FAO o upravljanju globokomorskega ribolova na odprtih morjih ter ukrepi za preprečevanje in čim večje zmanjšanje nenamernega ulova, zlasti ranljivih morskih vrst, in postopno odpravo zavržkov;*

*d) ukrepov za zmanjšanje učinkov zapuščene, izgubljene ali drugače zavržene ribiške opreme v oceanu in olajšanje prepoznavanja in odkrivanja take opreme;*

*e) po potrebi skupnih pristopov z drugimi regionalnimi organi za ribištvo in regionalnimi organizacijami za upravljanje ribištva, zlasti tistimi, ki sodelujejo pri upravljanju ribištva na istem območju;*

*f) priporočil, po potrebi in v dovoljenem obsegu glede na zadevne ustanovne dokumente, ki spodbujajo k izvajanju Konvencije o delu na področju ribolova Mednarodne organizacije dela (MOD);*

*g) dodatnih tehničnih ukrepov na podlagi nasvetov pomožnih organov in delovnih skupin WECAFC.*

*Republika Slovenija podpira Predlog sklepa Sveta o stališču, ki ga je treba zavzeti v imenu Evropske unije v Odboru za ribištvo v zahodnem osrednjem Atlantiku.*

*Predlog sklepa Sveta ne zadeva slovenskega ribištva, saj slovenski morski gospodarski ribiči izvajajo ribolov le v severnem Jadranu.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Predlog nima vpliva na proračun RS in EU.*

Vpliv na gospodarstvo

*Predlog nima vpliva na gospodarstvo.*

Vpliv na javno upravo

*Predlog nima vpliva na javno upravo.*

Vpliv na okolje

*Pričakuje se pozitiven vpliv na okolje, saj se predvideva sprejetjei posebnih ukrepov za zmanjšanje onesnaževanja s plastiko in onesnaževanja morja ter izgub ali opustitev ribolovnega orodja na morju.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica; mag. Tanja Strniša, državna sekretarka; dr. Jože Podgoršek, državni sekretar, Matija Miklič, SPBR***